ครบแล้ว! ผดส.เหตุสุวรรณภูมิวุ่น เข้ารายงานตัวเรียบร้อยทั้ง 158 ราย
ครบแล้ว! ผดส.เหตุสุวรรณภูมิวุ่น เข้ารายงานตัวเรียบร้อยทั้ง 158 ราย
5 เม.ย. 2563

สืบเนื่องจากกรณีที่มีผู้โดยสารชาวไทยเดินทางกลับจากต่างประเทศถึงท่าอากาศยานสุวรรณภูมิ จำนวน 158 ราย และปฏิเสธให้ความร่วมมือในการกักตัวเองในสถานที่ที่รัฐจัดเตรียมไว้ เนื่องจากความไม่เข้าใจ และมีการต่อรอง โดยอ้างเหตุไม่ได้รับทราบมาก่อน ทั้งนี้ มีเพียงผู้โดยสารชาวไทย จำนวน 6 ราย จากทั้งหมด 158 ราย ที่ได้เข้ามารายงานและกักตัวเองอยู่ในโรงแรมแห่งหนึ่งในกรุงเทพฯ เมื่อวันที่ 3 เม.ย.63 นั้น
ล่าสุด เมื่อเวลา 21.10 น. วานนี้ (4 เม.ย.63) พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยว่า ขณะนี้ชาวไทยทั้ง 158 ราย ได้มารายงานตัวครบแล้ว ซึ่งเจ้าหน้าจะดำเนินการกักตัวตามขั้นตอนต่อไป โดยมีการเข้ารายงานตัว ดังนี้
65 ราย – รายงานตัวที่ศูนย์ปฏิบัติการภาวะฉุกเฉินท่าอากาศยานสุวรรณภูมิ EMERGENCY OPERATION CENTER : EOC (COVID-19)
45 ราย – รายงานตัวที่โรงแรม อีลีแกนท์ แอร์พอร์ท โฮเทล
48 ราย – รายงานตัวที่ศูนย์ดำรงธรรม